[pic] | COMISIA COMUNITĂŢILOR EUROPENE |

Bruxelles, 16.10.2008

COM(2008) 607 final

2006/0144 (COD)

AVIZUL COMISIEI în conformitate cu articolul 251 alineatul (2) paragraful al treilea litera (c) din Tratatul CE, cu privire la amendamentele Parlamentului European la poziția comună a Consiliului referitoare la propunerea de

REGULAMENT AL PARLAMENTULUI EUROPEAN ȘI AL CONSILIULUI privind enzimele alimentare și de modificare a Directivei 83/417/CEE a Consiliului, a Regulamentului (CE) nr. 1493/1999 al Consiliului, a Directivei 2000/13/CE, a Directivei 2001/112/CE a Consiliului și a Regulamentului (CE) nr. 258/97

DE MODIFICARE A PROPUNERII COMISIEI în conformitate cu articolul 250 alineatul (2) din Tratatul CE

2006/0144 (COD)

AVIZUL COMISIEI în conformitate cu articolul 251 alineatul (2) paragraful al treilea litera (c) din Tratatul CE, cu privire la amendamentele Parlamentului European la poziția comună a Consiliului referitoare la propunerea de

REGULAMENT AL PARLAMENTULUI EUROPEAN ȘI AL CONSILIULUI privind enzimele alimentare și de modificare a Directivei 83/417/CEE a Consiliului, a Regulamentului (CE) nr. 1493/1999 al Consiliului, a Directivei 2000/13/CE, a Directivei 2001/112/CE a Consiliului și a Regulamentului (CE) nr. 258/97

1. Introducere

În temeiul articolului 251 alineatul (2) al treilea paragraf litera (c) din Tratatul CE, Comisia trebuie să emită un aviz cu privire la amendamentele propuse de Parlamentul European la a doua lectură. Avizul Comisiei cu privire la amendamentele propuse de Parlament este prezentat în continuare.

2. Context

Data transmiterii propunerii către Parlamentul European și către Consiliu [document COM(2006)0425 final – 2006/0144 (COD)]: | 28 iulie 2006 |

Data avizului Comitetului Economic și Social European: | 25 aprilie 2007 |

Data avizului Parlamentului European, prima lectură: | 10 iulie 2007 |

Data transmiterii propunerii modificate: Data acordului politic: | 24 octombrie 2007 17 decembrie 2007 |

Data adoptării poziției comune: | 10 martie 2008 |

Data avizului Parlamentului European (a doua lectură): | 8 iulie 2008 |

3. Obiectul propunerii

Comisia a anunțat în Cartea albă privind siguranța alimentară o propunere de modificare a Directivei-cadru 89/107/CEE privind aditivii alimentari, astfel încât să stabilească dispoziții specifice referitoare la enzimele alimentare. O evaluare aprofundată a situației a dus la elaborarea unei propuneri specifice pentru enzimele alimentare.

În prezent, domeniul de aplicare al Directivei 89/107/CEE include numai enzimele utilizate ca aditivi alimentari. Celelalte enzime nu sunt reglementate deloc sau sunt reglementate în calitate de auxiliari tehnologici în temeiul legislațiilor statelor membre, care sunt diferite. În ceea ce privește siguranța, nu există nici evaluare a siguranței, nici autorizare a enzimelor alimentare la nivel comunitar, cu excepția celor considerate drept aditivi alimentari. Propunerea are drept scop să stabilească norme armonizate privind enzimele alimentare la nivel comunitar, pentru a promova comerțul echitabil și funcționarea eficientă a pieței interne și pentru a asigura protecția sănătății oamenilor și a intereselor consumatorilor.

4. Avizul Comisiei cu privire la amendamentele Parlamentului European

Parlamentul European a votat la a doua lectură un text consolidat care conține o serie de amendamente la textul poziției comune. Textul este rezultatul negocierilor între Consiliu, Parlamentul European și Comisie. Toate amendamentele sunt, în principal, de natură tehnică și respectă principiile esențiale din propunerea inițială. Cele mai importante amendamente se referă la clarificarea interacțiunii dintre regulamentul propus referitor la enzime și Regulamentul (CE) nr. 1829/2003 privind produsele alimentare și furajele modificate genetic. Alte două amendamente susțin principiul precauției și clarifică principiul conform căruia consumatorul nu trebuie să fie indus în eroare.

Comisia acceptă toate amendamentele votate de Parlamentul European. Rezultatul celei de-a doua lecturi din Parlamentul European a fost foarte satisfăcător.

5. Concluzie

În temeiul articolului 250 alineatul (2) din Tratatul CE, Comisia își modifică propunerea în conformitate cu cele menționate anterior.